Vinområdet Franken grænser op til Rhön i nord, Steigerwald i øst, Taubertal i syd og Spessart i vest. Området strækker sig over 6137 hektarer vinmarker, hvoraf 82% er hvide druesorter. Især Sylvaner trives i Frankens kalkstens- og keuperjord og er her flagskibsdrue for området. Den aromatiske Müller-Thurgau oplever en renæssance i hænderne på yngre winemakers. Området er kontinentalt med varme, tørre somre og kolde vintre.